# การแก้ปัญหาสำหรับรายงานการเชื่อมต่อเครือข่าย

##### สำหรับการเชื่อมต่ออีเทอร์เน็ต

## การเชื่อมต่อ Wi-Fi

### วิธีการแก้ไขปัญหาสถานะเครือข่ายหรือการเชื่อมต่อ

1. ดูรายงานการเชื่อมต่อเครือข่ายที่พิมพ์ออกมา ตรวจสอบรายการใน A (Check Network Connection (ตรวจสอบการเชื่อมต่อเครือข่าย)) ที่แสดงสถานะว่า FAIL (ล้มเหลว)
2. ในลิสต์รายการตรวจสอบ คลิกรายการที่แสดงสถานะ FAIL (ล้มเหลว) เพื่อดูวิธีแก้ไขปัญหา
3. ตรวจสอบข้อความที่ปรากฏใน B และค้นหาข้อความเดียวกันภายใต้รายการตรวจสอบแต่ละรายการ จากนั้นทำตามวิธีแก้ไขปัญหา

สำหรับข้อความที่มีเครื่องหมาย * ใน B โปรดดูข้อมูลเพิ่มเติมที่ "เกี่ยวกับสภาพแวดล้อมเครือข่าย"

###
รายการตรวจสอบ

คลิกที่รายการต่างๆ ด้านล่างเพื่อไปยังข้อความและวิธีแก้ไขปัญหา

1. Wireless Network Name (SSID) Check (ตรวจสอบชื่อเครือข่ายไร้สาย (SSID))
2. Communication Mode Check (ตรวจสอบโหมดการสื่อสาร)
3. Security Mode Check (ตรวจสอบโหมดการรักษาความปลอดภัย)
4. MAC Address Filtering Check (ตรวจสอบการกรอง MAC แอดเดรส)
5. Security Key/Password Check (ตรวจสอบรหัสรักษาความปลอดภัย/รหัสผ่าน)
6. IP Address Check (ตรวจสอบ IP แอดเดรส)
7. Detailed IP Setup Check (ตรวจสอบการตั้งค่า IP แบบละเอียด)
   - เกี่ยวกับสภาพแวดล้อมเครือข่าย

###
ข้อความและวิธีแก้ไขปัญหาของรายการตรวจสอบ

#### 1. Wireless Network Name (SSID) Check (ตรวจสอบชื่อเครือข่ายไร้สาย (SSID))

เลขที่ | ข้อความ | วิธีแก้ไขปัญหา
--- | --- | ---
1 | No wireless network names (SSID) found. (ไม่พบชื่อเครือข่ายไร้สาย (SSID)) Confirm that the router/access point is turned on and the wireless network (SSID) is set up correctly. (ตรวจสอบว่าเปิดเราเตอร์/จุดเข้าใช้งานแบบไร้สายแล้ว และตั้งค่าเครือข่ายไร้สาย (SSID) อย่างถูกต้อง) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบว่าเปิดจุดเข้าใช้งานแบบไร้สายแล้ว หากปิดอยู่ ให้เปิดเครื่องแล้วตั้งค่าเครือข่ายอีกครั้ง วางเครื่องพิมพ์ไว้ใกล้กับจุดเข้าใช้งานแบบไร้สาย หากท่านป้อนชื่อเครือข่ายไร้สาย (SSID) ด้วยตนเอง ให้ตรวจสอบว่าชื่อเครือข่ายไร้สาย (SSID) ถูกต้องหรือไม่ หากไม่ถูกต้อง ให้ป้อนอีกครั้ง ชื่อเครือข่ายไร้สาย (SSID) จะปรากฏใน C (Network Status (สถานะเครือข่าย)) ภายใต้ชื่อเครือข่าย (SSID) หากท่านตั้งค่าเครือข่ายโดยใช้ WPS โปรดตรวจสอบว่าจุดเข้าใช้งานแบบไร้สายของท่านรองรับ WPS หรือไม่ หากท่านต้องการตั้งค่าการเชื่อมต่อแบบ Ad Hoc ท่านต้องตั้งค่า Ad Hoc สำหรับคอมพิวเตอร์ก่อน ตั้งค่า Ad Hoc สำหรับคอมพิวเตอร์ แล้วตั้งค่าเครือข่ายสำหรับเครื่องพิมพ์อีกครั้ง
2 | No wireless network names (SSID) found. (ไม่พบชื่อเครือข่ายไร้สาย (SSID)) Confirm that the wireless network name (SSID) of the PC you wish to connect is set up correctly. (ตรวจสอบว่าชื่อเครือข่ายไร้สาย (SSID) ของคอมพิวเตอร์ที่ท่านต้องการเชื่อมต่อตั้งค่าไว้ถูกต้อง) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบว่าคอมพิวเตอร์ที่ท่านต้องการเชื่อมต่อเปิดอยู่ หากคอมพิวเตอร์ปิดอยู่ ให้เปิดเครื่องแล้วตั้งค่าเครือข่ายสำหรับเครื่องพิมพ์อีกครั้ง วางเครื่องพิมพ์ไว้ใกล้กับคอมพิวเตอร์ที่ต้องการเชื่อมต่อ

ข้อความข้างต้นจะปรากฏเมื่อไม่พบชื่อเครือข่ายไร้สาย (SSID) ที่เลือกหรือป้อนไว้ในระหว่างการตั้งค่าเครือข่าย
SSID คือชื่อเครือข่าย Wi-Fi ของท่าน หากท่านกำลังใช้งานจุดเข้าใช้งานแบบไร้สาย เครือข่ายของท่านจะมีชื่ออยู่แล้วเมื่อตั้งค่าจุดเข้าใช้งานแบบไร้สาย
หากท่านต้องการเชื่อมต่อเครื่องพิมพ์และคอมพิวเตอร์โดยตรงโดยไม่มีจุดเข้าใช้งานแบบไร้สาย (การเชื่อมต่อแบบ Ad Hoc) ท่านต้องตั้งค่าเครือข่าย Ad Hoc สำหรับคอมพิวเตอร์ด้วย ในกรณีนี้ท่านต้องสร้าง SSID บนเครื่องคอมพิวเตอร์ของท่าน
หากท่านไม่ทราบค่า SSID ขอแนะนำให้ติดต่อบุคคลหรือบริษัทที่ติดตั้งเครือข่ายของท่าน
นอกจากนั้นท่านต้องวางเครื่องพิมพ์ไว้ใกล้กับจุดเข้าใช้งานแบบไร้สาย (หรือคอมพิวเตอร์) ในระหว่างการตั้งค่า เพื่อให้เครื่องพิมพ์ได้รับสัญญาณที่ชัดเจนจากจุดเข้าใช้งานแบบไร้สายหรือคอมพิวเตอร์

บนสุด

#### 2. Communication Mode Check (ตรวจสอบโหมดการสื่อสาร)

เลขที่ | ข้อความ | วิธีแก้ไขปัญหา
--- | --- | ---
3 | Wi-Fi communication mode (IEEE802.11*) does not match the current setting of the printer. (โหมดการสื่อสาร Wi-Fi (IEEE802.11*) ไม่ตรงกับการตั้งค่าปัจจุบันของเครื่องพิมพ์) Set the same communication mode to the printer, router/access point, and PC. (ตั้งค่าโหมดการสื่อสารเดียวกันให้กับเครื่องพิมพ์ เราเตอร์/จุดเข้าใช้งานแบบไร้สาย และคอมพิวเตอร์) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) *ค่าจะปรากฏแตกต่างกันไปตามตำแหน่งที่ตั้ง | ตรวจสอบว่าโหมดการสื่อสาร Wi-Fi ที่ตั้งค่าไว้สำหรับจุดเข้าใช้งานแบบไร้สายตรงกับโหมดที่เครื่องพิมพ์ของท่านสนับสนุนหรือไม่

ข้อความนี้จะปรากฏขึ้นเมื่อเครื่องพิมพ์ไม่สนับสนุนโหมดการสื่อสาร Wi-Fi ที่ตั้งไว้สำหรับจุดเข้าใช้งานแบบไร้สายและคอมพิวเตอร์

บนสุด

#### 3. Security Mode Check (ตรวจสอบโหมดการรักษาความปลอดภัย)

เลขที่ | ข้อความ | วิธีแก้ไขปัญหา
--- | --- | ---
4 | Security mode (e.g. WEP, WPA) does not match the current setting of the printer. (โหมดการรักษาความปลอดภัย (เช่น WEP, WPA) ไม่ตรงกับการตั้งค่าปัจจุบันของเครื่องพิมพ์) Confirm security mode. (ตรวจสอบโหมดการรักษาความปลอดภัย) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบว่าจุดเข้าใช้งานแบบไร้สายใช้โหมดการรักษาความปลอดภัยหนึ่งจากโหมดต่างๆ ต่อไปนี้ หากไม่ใช่ ให้ตั้งค่าเครือข่ายอีกครั้งและเปลี่ยนไปเป็นโหมดการรักษาความปลอดภัยที่รองรับ WEP-64bit (40bit) WEP-128bit (104bit) WPA PSK (TKIP) WPA2 PSK (TKIP) WPA PSK (AES) WPA2 PSK (AES) WPA (TKIP/AES) WPA2 (TKIP/AES)

ข้อความนี้จะปรากฏขึ้นเมื่อเครื่องพิมพ์ไม่สนับสนุนโหมดการรักษาความปลอดภัยที่ตั้งไว้สำหรับอุปกรณ์เครือข่าย หรือไม่ตรงกับโหมดการรักษาความปลอดภัยของเครื่องพิมพ์
ชุดการรักษาความปลอดภัยสำหรับอุปกรณ์เครือข่ายจะมีหลายประเภทแตกต่างกัน ขึ้นอยู่กับระดับความปลอดภัยและวิธีการเข้ารหัส
โหมดการรักษาความปลอดภัยที่รองรับอาจแตกต่างกันไปขึ้นอยู่กับอุปกรณ์เครือข่าย ท่านต้องตั้งค่าโหมดการรักษาความปลอดภัยเดียวกันระหว่างอุปกรณ์เครือข่ายและเครื่องพิมพ์เพื่อให้สามารถสื่อสารกันได้

บนสุด

#### 4. MAC Address Filtering Check (ตรวจสอบการกรอง MAC แอดเดรส)

เลขที่ | ข้อความ | วิธีแก้ไขปัญหา
--- | --- | ---
5 | MAC address of your printer may be filtered. (อาจมีการกรอง MAC แอดเดรสของเครื่องพิมพ์) Check whether your router/access point has restrictions such as MAC address filtering. (ตรวจสอบว่าเราเตอร์/จุดเข้าใช้งานแบบไร้สายมีข้อจำกัดต่างๆ เช่น การกรอง MAC แอดเดรสหรือไม่) See the documentation of the router/access point or contact your network administrator for assistance. (ดูเอกสารแนบของเราเตอร์/จุดเข้าใช้งานแบบไร้สาย หรือติดต่อผู้ดูแลเครือข่ายเพื่อขอความช่วยเหลือ) | ดูข้อมูลเพิ่มเติมเกี่ยวกับฟังก์ชันการกรอง MAC แอดเดรสในคู่มือคำแนะนำที่ให้มาพร้อมกับจุดเข้าใช้งานแบบไร้สาย หากมีการเปิดใช้งานฟังก์ชันการกรอง ให้ลงทะเบียน MAC แอดเดรสของเครื่องพิมพ์เพื่อป้องกันไม่ให้มีการกรองเครื่องพิมพ์ของท่าน หากท่านใช้โหมดการรักษาความปลอดภัย WEP สำหรับจุดเข้าใช้งานแบบไร้สายเพื่อเปิดใช้การรับรองความถูกต้องแบบใช้ร่วมกัน ให้ตรวจสอบว่ารหัสและดัชนีรับรองความถูกต้องถูกต้องทั้งคู่

ข้อความนี้จะปรากฏขึ้นเมื่อมีการเปิดใช้การกรอง MAC แอดเดรส และไม่ได้ลงทะเบียน MAC แอดเดรสของเครื่องพิมพ์กับจุดเข้าใช้งานแบบไร้สาย
MAC แอดเดรสคือหมายเลขระบุที่ใช้เพื่อระบุอุปกรณ์เครือข่ายแต่ละชิ้น
จุดเข้าใช้งานแบบไร้สายมีฟังก์ชันที่ช่วยให้สามารถอนุญาตหรือปฏิเสธการเข้าถึงเครือข่ายของอุปกรณ์โดยใช้ MAC แอดเดรสของอุปกรณ์นั้นๆ
หากเปิดใช้งานฟังก์ชันนี้ เฉพาะอุปกรณ์เครือข่ายที่มี MAC แอดเดรสที่ลงทะเบียนไว้เท่านั้นที่สามารถเชื่อมต่อกับเครือข่ายได้

บนสุด

#### 5. Security Key/Password Check (ตรวจสอบรหัสรักษาความปลอดภัย/รหัสผ่าน)

เลขที่ | ข้อความ | วิธีแก้ไขปัญหา
--- | --- | ---
6 | Entered security key/password does not match the one set for your router/access point. (ป้อนรหัสรักษาความปลอดภัย/รหัสผ่านไม่ตรงกับค่าที่ตั้งไว้สำหรับเราเตอร์/จุดเข้าใช้งานแบบไร้สายของท่าน) Confirm security key/password. (ตรวจสอบรหัสรักษาความปลอดภัย/รหัสผ่าน) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | รหัสรักษาความปลอดภัยที่ตั้งไว้สำหรับจุดเข้าใช้งานแบบไร้สายและรหัสรักษาความปลอดภัยที่ป้อนไม่ตรงกัน ตั้งค่าเครือข่ายอีกครั้งโดยใช้รหัสรักษาความปลอดภัยที่ถูกต้อง รหัสรักษาความปลอดภัยต้องมีตัวอักษรใหญ่เล็กตรงกัน

ข้อความนี้จะปรากฏขึ้นเมื่อรหัสรักษาความปลอดภัยที่ป้อนและรหัสที่ตั้งค่าไว้สำหรับจุดเข้าใช้งานแบบไร้สายไม่ตรงกัน
รหัสรักษาความปลอดภัย (รหัสผ่าน) จำเป็นสำหรับการเชื่อมต่อกับเครือข่าย
รหัสรักษาความปลอดภัยต้องมีตัวอักษรใหญ่เล็กตรงกัน หากรหัสที่ป้อนไม่ตรงกันทุกตัวอักษรกับรหัสที่ลงทะเบียนไว้ การเชื่อมต่อจะล้มเหลว

บนสุด

#### 6. IP Address Check (ตรวจสอบ IP แอดเดรส)

เลขที่ | ข้อความ | วิธีแก้ไขปัญหา
--- | --- | ---
7 | Incorrect IP address is assigned to the printer. (ระบุ IP แอดเดรสที่ไม่ถูกต้องให้กับเครื่องพิมพ์) Confirm IP address setup of the network device (hub, router, or access point). (ตรวจสอบการตั้งค่า IP แอดเดรสของอุปกรณ์เครือข่าย (ฮับ เราเตอร์ หรือจุดเข้าใช้งานแบบไร้สาย)) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบว่าฟังก์ชัน DHCP ของจุดเข้าใช้งานแบบไร้สายเปิดใช้งานแล้วหรือไม่ หากไม่ได้เปิดใช้งาน ให้เปลี่ยนการตั้งค่าเป็นเปิดใช้งาน หากท่านตั้งค่า IP แอดเดรสด้วยตนเอง IP แอดเดรสนั้นจะไม่อยู่ในช่วงที่สนับสนุน (ไม่ถูกต้อง) ป้อน IP แอดเดรสที่ถูกต้อง

บนสุด

#### 7. Detailed IP Setup Check (ตรวจสอบการตั้งค่า IP แบบละเอียด)

เลขที่ | ข้อความ | วิธีแก้ไขปัญหา
--- | --- | ---
8 | Confirm the connection and network setup of the PC or other device. (ตรวจสอบการเชื่อมต่อและการตั้งค่าเครือข่ายของคอมพิวเตอร์หรืออุปกรณ์อื่น) Connection using the EpsonNet Setup is available. (การเชื่อมต่อที่ใช้ EpsonNet Setup สามารถใช้งานได้) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบสิ่งต่างๆ ต่อไปนี้: ตรวจสอบว่ามีการเปิดใช้งานอุปกรณ์ เช่น คอมพิวเตอร์ ที่ต้องการใช้เครื่องพิมพ์ ตรวจสอบว่าอุปกรณ์ที่ต้องการใช้เครื่องพิมพ์ เช่น คอมพิวเตอร์ อยู่บนเครือข่ายเดียวกัน หากท่านได้ตรวจสอบจุดต่างๆ ข้างต้นแล้ว ให้ตั้งค่าเครือข่ายโดยใช้ EpsonNet Setup
9 | Confirm IP address, subnet mask, and default gateway setup. (ตรวจสอบการตั้งค่า IP แอดเดรส ซับเน็ตมาสก์ และเกตเวย์เริ่มต้น) Connection using the EpsonNet Setup is available. (การเชื่อมต่อที่ใช้ EpsonNet Setup สามารถใช้งานได้) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบสิ่งต่างๆ ต่อไปนี้: อุปกรณ์อื่นๆ บนเครือข่ายเปิดอยู่ ที่อยู่เครือข่ายที่ตั้งค่าด้วยตนเองสำหรับเครื่องพิมพ์ถูกต้อง ที่อยู่เครือข่ายสำหรับเครื่องพิมพ์เป็นที่อยู่เดียวกับอุปกรณ์อื่นๆ หากที่อยู่เครือข่ายไม่ถูกต้อง ให้ตั้งค่าที่อยู่ที่ถูกต้องโดยใช้แผง LCD ของเครื่องพิมพ์ หากท่านไม่สามารถเปลี่ยนแปลงการตั้งค่าโดยใช้เครื่องพิมพ์ได้ ให้ตั้งค่าโดยใช้ EpsonNet Setup IP แอดเดรส ซับเน็ตมาสก์ และเกตเวย์เริ่มต้นปัจจุบันจะแสดงใน C (Network Status (สถานะเครือข่าย))
10 | Setup is incomplete. (การตั้งค่าไม่สมบูรณ์) Confirm default gateway setup. (ตรวจสอบการตั้งค่าเกตเวย์เริ่มต้น) Connection using the EpsonNet Setup is available. (การเชื่อมต่อที่ใช้ EpsonNet Setup สามารถใช้งานได้) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบสิ่งต่างๆ ต่อไปนี้: ที่อยู่เกตเวย์เริ่มต้นที่ตั้งค่าด้วยตนเองสำหรับเครื่องพิมพ์ถูกต้อง เปิดอุปกรณ์ที่กำหนดเป็นเกตเวย์เริ่มต้นแล้ว หากที่อยู่เกตเวย์เริ่มต้นไม่ถูกต้อง ให้ตั้งค่าที่อยู่ที่ถูกต้องโดยใช้แผง LCD ของเครื่องพิมพ์ หากท่านไม่สามารถเปลี่ยนแปลงการตั้งค่าโดยใช้เครื่องพิมพ์ได้ ให้ตั้งค่าโดยใช้ EpsonNet Setup ที่อยู่เกตเวย์เริ่มต้นปัจจุบันจะแสดงใน C (Network Status (สถานะเครือข่าย)) ภายใต้เกตเวย์เริ่มต้น
11 | Confirm the following (ตรวจสอบสิ่งต่างๆ ต่อไปนี้): -Entered security key/password is correct (ป้อนรหัสรักษาความปลอดภัย/รหัสผ่านถูกต้อง) -Index of the security key/password is set to the first number (ดัชนีของรหัสรักษาความปลอดภัย/รหัสผ่านตั้งค่าเป็นหมายเลขแรก) -IP address, subnet mask, or default gateway setup is correct (IP แอดเดรส ซับเน็ตมาสก์ หรือเกตเวย์เริ่มต้นตั้งค่าถูกต้อง) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบสิ่งต่างๆ ต่อไปนี้: อุปกรณ์อื่นๆ บนเครือข่ายเปิดอยู่ ที่อยู่เครือข่ายที่ตั้งค่าด้วยตนเองสำหรับเครื่องพิมพ์ถูกต้อง ที่อยู่เครือข่ายสำหรับเครื่องพิมพ์เป็นที่อยู่เดียวกับอุปกรณ์อื่นๆ หากท่านตรวจสอบทุกข้อข้างต้นแล้ว โปรดลองดำเนินการดังต่อไปนี้: เริ่มต้น EpsonNet Setup ในคอมพิวเตอร์ที่ใช้เครือข่ายเดียวกับเครื่องพิมพ์ หากเครื่องพิมพ์ของท่านปรากฏในรายชื่อเครื่องพิมพ์ ให้ตั้งค่า IP แอดเดรสของเครื่องพิมพ์บนหน้าจอการตั้งค่า IP แอดเดรส หากเครื่องพิมพ์ไม่ได้อยู่ในรายการ รหัสรักษาความปลอดภัยอาจไม่ถูกต้อง ตั้งค่าเครือข่ายโดยใช้แผง LCD ของเครื่องพิมพ์ และป้อนรหัสรักษาความปลอดภัยที่ถูกต้อง ท่านสามารถลงทะเบียนรหัสรักษาความปลอดภัยหลายรหัสสำหรับจุดเข้าใช้งานแบบไร้สายในโหมดการรักษาความปลอดภัย WEP หากมีการลงทะเบียนรหัสรักษาความปลอดภัยหลายรหัส ให้ตรวจสอบว่าท่านป้อนรหัสแรกที่ลงทะเบียนไว้หรือไม่
12 | Confirm the following (ตรวจสอบสิ่งต่างๆ ต่อไปนี้): -Entered security key/password is correct (ป้อนรหัสรักษาความปลอดภัย/รหัสผ่านถูกต้อง) -Index of the security key/password is set to the first number (ดัชนีของรหัสรักษาความปลอดภัย/รหัสผ่านตั้งค่าเป็นหมายเลขแรก) -Connection and network setup of the PC or other device is correct (การเชื่อมต่อและการตั้งค่าเครือข่ายของคอมพิวเตอร์หรืออุปกรณ์อื่นถูกต้อง) Contact your network administrator for assistance. (ติดต่อผู้ดูแลเครือข่ายเพื่อขอความช่วยเหลือ) | ตรวจสอบสิ่งต่างๆ ต่อไปนี้: เปิดอุปกรณ์เครือข่าย เช่น โมเด็ม ฮับ และเราเตอร์แล้ว มีการตั้งค่า IP แอดเดรสของอุปกรณ์เครือข่ายที่นอกเหนือจากเครื่องพิมพ์ด้วยตนเอง (หาก IP แอดเดรสของเครื่องพิมพ์ได้รับการระบุโดยอัตโนมัติ แต่อุปกรณ์เครือข่ายอื่นๆ ได้รับการตั้งค่าด้วยตนเอง เครือข่ายของเครื่องพิมพ์อาจแตกต่างจากอุปกรณ์เครือข่ายอื่นๆ) หากท่านตรวจสอบทุกข้อข้างต้นแล้ว โปรดลองดำเนินการดังต่อไปนี้: เริ่มต้น EpsonNet Setup ในคอมพิวเตอร์ที่ใช้เครือข่ายเดียวกับเครื่องพิมพ์ หากเครื่องพิมพ์ของท่านปรากฏในรายชื่อเครื่องพิมพ์ ให้ตั้งค่า IP แอดเดรสของเครื่องพิมพ์บนหน้าจอการตั้งค่า IP แอดเดรส หากเครื่องพิมพ์ไม่ได้อยู่ในรายการ รหัสรักษาความปลอดภัยอาจไม่ถูกต้อง ตั้งค่าเครือข่ายโดยใช้แผง LCD ของเครื่องพิมพ์ และป้อนรหัสรักษาความปลอดภัยที่ถูกต้อง ท่านสามารถลงทะเบียนรหัสรักษาความปลอดภัยหลายรหัสสำหรับจุดเข้าใช้งานแบบไร้สายในโหมดการรักษาความปลอดภัย WEP หากมีการลงทะเบียนรหัสรักษาความปลอดภัยหลายรหัส ให้ตรวจสอบว่าท่านป้อนรหัสแรกที่ลงทะเบียนไว้หรือไม่

ตรวจสอบ IP แอดเดรสของเครื่องพิมพ์ และดูว่าเครื่องพิมพ์บนเครือข่ายสามารถเข้าถึงอุปกรณ์อื่นๆ บนเครือข่ายได้หรือไม่ ในบางกรณี จะไม่สามารถระบุข้อผิดพลาดที่เกิดขึ้นได้ ขอแนะนำให้ตั้งค่าเครือข่ายโดยใช้ EpsonNet Setup
เกี่ยวกับที่อยู่เครือข่าย:
IP แอดเดรสไม่เพียงระบุถึงอุปกรณ์ต่างๆ ที่เชื่อมต่อกับเครือข่าย เช่น คอมพิวเตอร์ ฮับ และเราเตอร์ แต่ยังระบุถึงช่วงเครือข่ายที่ติดตั้งอุปกรณ์เหล่านั้นด้วย อุปกรณ์ต่างๆ บนเครือข่ายเดียวกันสามารถสื่อสารถึงกันได้ หากท่านต้องการสื่อสารกับอุปกรณ์บนเครือข่ายอื่น ท่านจำเป็นต้องมีเราเตอร์ IP แอดเดรสประกอบด้วยสองส่วน ส่วนแรกเรียกว่า "ที่อยู่เครือข่าย" และระบุช่วงเครือข่าย ส่วนที่สองเรียกว่า "ที่อยู่โฮสต์" และระบุอุปกรณ์เครือข่าย บรรทัดที่อยู่ระหว่างที่อยู่เครือข่ายและที่อยู่โฮสต์จะแตกต่างกันไปตามขนาด (ชั้น) ของเครือข่าย อย่างไรก็ตามท่านสามารถกำหนดบรรทัดระหว่างที่อยู่เครือข่ายและที่อยู่โฮสต์โดยใช้ซับเน็ตมาสก์
หากท่านใช้งานเครื่องพิมพ์บนเครือข่ายภายในบ้าน ให้ตั้งค่า IP แอดเดรสของเครื่องพิมพ์เป็น "อัตโนมัติ" เมื่อใช้ฟังก์ชัน DHCP ของจุดเข้าใช้งานแบบไร้สาย หากท่านต้องการตั้งค่า IP แอดเดรสของเครื่องพิมพ์แบบ "กำหนดเอง" ดูขั้นตอนต่อไปนี้เพื่อกำหนด IP แอดเดรสและซับเน็ตมาสก์

1. ตรวจสอบ IP แอดเดรสของเราเตอร์ (หรือจุดเข้าใช้งานแบบไร้สาย) ที่เชื่อมต่อกับคอมพิวเตอร์ของท่าน ดูรายละเอียดเกี่ยวกับเราเตอร์ (หรือจุดเข้าใช้งานแบบไร้สาย) ในคู่มือคำแนะนำ
2. IP แอดเดรสทั้งหมดเขียนเป็นหมายเลขสี่ช่วง (สำหรับ IPv4) ในช่วงสุดท้าย กำหนดค่าตัวเลขที่ไม่ซ้ำกับค่าอื่นภายในช่วง 1 ถึง 254 (หากเราเตอร์เป็นเซิร์ฟเวอร์ DHCP หรือหากมีเซิร์ฟเวอร์ DHCP อื่นในเครือข่ายภายในบ้าน ให้กำหนดค่าที่ไม่ซ้ำกับ IP แอดเดรสที่สำรองไว้โดยเซิร์ฟเวอร์ DHCP)

ตัวอย่างการกำหนดค่า:
IP แอดเดรสของเราเตอร์ (หรือจุดเข้าใช้งานแบบไร้สาย): 192.168.1.1
ตัวอย่างการตั้งค่าสำหรับเครื่องพิมพ์: 192.168.1.3
หากท่านใช้เครื่องพิมพ์ในเครือข่ายขนาดเล็ก ระบบจะตั้งค่า 255.255.255.0 สำหรับอุปกรณ์ในเครือข่ายทั้งหมดของซับเน็ตมาสก์ นอกจากนั้นเกตเวย์จะใช้ค่าเดียวกันกับ IP แอดเดรสของจุดเข้าใช้งานแบบไร้สาย

บนสุด

#### เกี่ยวกับสภาพแวดล้อมเครือข่าย

เช่นเดียวกับรายงานสถานะเครือข่าย/ตรวจสอบการเชื่อมต่อ ข้อความต่อไปนี้จะปรากฏขึ้นเพื่อแจ้งให้ท่านทราบว่ามีปัจจัยอื่นใดในสภาพแวดล้อมเครือข่ายที่ต้องได้รับการปรับปรุง

ข้อความ | วิธีแก้ไขปัญหา
--- | ---
*Signal strength is low. (ความแรงของสัญญาณต่ำ) If you have problems printing or scanning, improve your wireless network environment. (หากท่านมีปัญหาเกี่ยวกับการพิมพ์หรือการสแกน ให้ปรับปรุงสภาพแวดล้อมเครือข่ายไร้สายของท่าน) | เนื่องจากความแรงของสัญญาณต่ำ ความเร็วในการพิมพ์อาจช้าลงหรือพิมพ์อย่างไม่ต่อเนื่อง โปรดดำเนินการดังต่อไปนี้เพื่อปรับปรุงสภาพแวดล้อม: วางเครื่องพิมพ์ไว้ใกล้กับจุดเข้าใช้งานแบบไร้สาย ขจัดสิ่งกีดขวางระหว่างจุดเข้าใช้งานแบบไร้สายกับเครื่องพิมพ์
*A router/access point channel conflict has been detected. (ตรวจพบว่าช่องสัญญาณของเราเตอร์/จุดเข้าใช้งานแบบไร้สายไม่ตรงกัน) If you have problems printing or scanning, improve your wireless network environment. (หากท่านมีปัญหาเกี่ยวกับการพิมพ์หรือการสแกน ให้ปรับปรุงสภาพแวดล้อมเครือข่ายไร้สายของท่าน) | สัญญาณรบกวนอาจมีสาเหตุมาจากเครือข่ายไร้สายอื่นๆ ที่ใช้ในห้องหรืออาคารใกล้เคียง การวางเครื่องพิมพ์ใกล้กับจุดเข้าใช้งานแบบไร้สายอาจช่วยปรับปรุงสภาพแวดล้อมได้
*Signal strength is low. (ความแรงของสัญญาณต่ำ) A router/access point channel conflict has been detected. (ตรวจพบว่าช่องสัญญาณของเราเตอร์/จุดเข้าใช้งานแบบไร้สายไม่ตรงกัน) If you have problems printing or scanning, improve your wireless network environment. (หากท่านมีปัญหาเกี่ยวกับการพิมพ์หรือการสแกน ให้ปรับปรุงสภาพแวดล้อมเครือข่ายไร้สายของท่าน) | เนื่องจากความแรงของสัญญาณต่ำ ความเร็วในการพิมพ์อาจช้าลงหรือพิมพ์อย่างไม่ต่อเนื่อง สัญญาณรบกวนอาจมีสาเหตุมาจากเครือข่ายไร้สายอื่นๆ ที่ใช้ในห้องหรืออาคารใกล้เคียง โปรดดำเนินการดังต่อไปนี้เพื่อปรับปรุงสภาพแวดล้อม: วางเครื่องพิมพ์ไว้ใกล้กับจุดเข้าใช้งานแบบไร้สาย ขจัดสิ่งกีดขวางระหว่างจุดเข้าใช้งานแบบไร้สายกับเครื่องพิมพ์
*Multiple network names (SSID) that match your entered network name (SSID) have been detected. (ตรวจพบชื่อเครือข่าย (SSID) หลายชื่อที่ตรงกับชื่อเครือข่าย (SSID) ที่ท่านป้อนไว้) Confirm network name (SSID). (ตรวจสอบชื่อเครือข่าย (SSID)) | ท่านกำลังเชื่อมต่อกับจุดเข้าใช้งานแบบไร้สายอื่น โปรดลองดำเนินการดังต่อไปนี้: เปลี่ยน SSID ของจุดเข้าใช้งานแบบไร้สายที่ต้องการเชื่อมต่อด้วย แล้วตั้งค่าเครือข่ายสำหรับเครื่องพิมพ์อีกครั้ง
*No more devices can be connected. (เชื่อมต่ออุปกรณ์เพิ่มอีกไม่ได้) Disconnect one of the connected devices if you want to add another one. (ตัดการเชื่อมต่อหนึ่งในอุปกรณ์ที่เชื่อมต่ออยู่หากท่านต้องการเพิ่มอุปกรณ์อื่น) | หากต้องการเพิ่มอุปกรณ์เครื่องใหม่ ให้ตัดการเชื่อมต่อหนึ่งในอุปกรณ์ปัจจุบันโดยการตั้งค่า Wi-Fi ของอุปกรณ์นั้น หรือตัดการเชื่อมต่ออุปกรณ์ทั้งหมดโดยเปลี่ยนรหัสผ่านจากเครื่องพิมพ์ของท่าน

บนสุด