A Wi-Fi beállítás nem sikerült, ha egy figyelmeztető vagy hibaüzenetet jelző képernyő került megjelenítésre.
Nyomja meg az OK gombot, ellenőrizze a következő pontokat, majd kezdje el újra a hálózati beállítást.
Ellenőrizze, hogy a vezeték nélküli router (a hozzáférési pont) be legyen kapcsolva. Ha ki van kapcsolva, kapcsolja be és végezze el újból a hálózat beállítását.
Ha PIN-kódos beállítást hajtott végre, ellenőrizze, hogy a vezeték nélküli router (hozzáférési pont) segédprogramjában megadott PIN-kód helyes-e.
Helyezze a nyomtatót közel a vezeték nélküli routerhez (hozzáférési ponthoz).
Ellenőrizze, hogy a hozzáférési pont esetében beállított Wi-Fi kommunikációs mód (IEEE802.11*) megfelel-e annak, amit a nyomtató támogat. (*A kijelző a földrajzi helytől függően változik.)
Ha engedélyezve van a MAC-cím szűrési funkció, regisztrálja a nyomtató MAC-címét a nyomtató kiszűrésének megakadályozása érdekében.
Ellenőrizze, hogy engedélyezve van-e a hozzáférési pont DHCP-funkciója. Engedélyezze, ha le lenne tiltva.