# Riešenie problémov so sieťovým rozhraním

## Prehľad problému:

Ak chcete tlačiareň a počítač sieťovo prepojiť, váš počítač musí byť predtým pripojený k sieti. Ak k lokálnej sieti nie je pripojené žiadne sieťové rozhranie (Wi-Fi alebo Ethernet) na vašom počítači, zobrazí sa obrazovka „Vyskytla sa chyba rozhrania“. Tento problém vyriešite pomocou nižšie uvedených krokov.

## Krok č. 1

Najskôr pomocou nižšie uvedených krokov skontrolujte stav pripojenia k sieti na vašom počítači.
V operačnom systéme Windows 8: Vyberte položku Pracovná plocha > kľúčové tlačidlo Nastavenia > Ovládací panel > Zobraziť stav siete a sieťové úlohy.
V operačnom systéme Windows 7/Vista: vyberte položku Start (Štart) > Control Panel (Ovládací panel) > View network status and tasks (Zobraziť stav a úlohy siete).
V operačnom systéme Windows XP: vyberte položku start (Štart)> Control Panel (Ovládací panel)> Network and Internet Connections (Sieťové a internetové pripojenia).
V operačnom systéme Windows 8/7/Vista: Kliknite na položku Zmeniť nastavenie adaptéra (systém 8/7) alebo Spravovať sieťové pripojenia (systém Vista).
V operačnom systéme Windows XP: kliknite na položku Network Connections (Sieťové pripojenia).
Skontrolujte, či sa zobrazuje ikona sieťového pripojenia.
Pomocou nižšie uvedenej tabuľky skontrolujte ikonu sieťového pripojenia a príslušné riešenie.

8/7/Vista | XP | Typ riešenia
Ikona | Text | Ikona | Text
| Wireless Network Connection (Pripojenie bezdrôtovej siete) |  | Wireless Network Connection (Pripojenie bezdrôtovej siete) | ## A
| Wireless Network Connection (Pripojenie bezdrôtovej siete) |  | Wireless Network Connection (Pripojenie bezdrôtovej siete) | ## B
| Local Area Connection (Lokálne pripojenie) |  | Local Area Connection (Lokálne pripojenie) | ## C
| Local Area Connection (Lokálne pripojenie) |  | Local Area Connection (Lokálne pripojenie) | ## D
Žiadne ikony | Žiadne ikony | ## E

Nahor

## Krok č. 2

Vykonajte príslušné riešenie.

Typ riešenia | Stav | Riešenia
## A | Počítač disponuje hardvérom na pripojenie k sieti Wi-Fi a tento hardvér je zapnutý, ale nie je pripojený k sieti. Pre systém Windows: počítač disponuje hardvérom na pripojenie k sieti Wi-Fi, ale tento hardvér nie je zapnutý pomocou tlačidla alebo pri zapnutí počítača. | ・ Ak je sieť Wi-Fi už nastavená pomocou prístupového bodu, skontrolujte, či sú sieťové zariadenia, ako napr. smerovač alebo prístupový bod, zapnuté. Po spustení sieťových zariadení musíte niekoľko minút počkať, kým sieť nezačne správne fungovať. ・ Ak nie je nastavená sieť Wi-Fi pomocou prístupového bodu, môžete tlačiareň a počítač prepojiť bezdrôtovo pomocou režimu Ad Hoc. Môžete tiež použiť režim jednoduchého prístupového bodu Wi-Fi Direct, ak vaša tlačiareň má funkciu Wi-Fi Direct. Podrobnejšie informácie o vytvorení pripojenia pomocou režimu Ad Hoc alebo jednoduchého prístupového bodu nájdete v časti „Nastavenie Ad Hoc na počítači“ (Režim Ad Hoc) alebo „Wi-Fi Direct“ (Režim jednoduchého prístupového bodu) v Sprievodcovi sieťou. ・ Pre systém Windows: Aktivujte sieťové rozhranie. Po aktivácii sieťového rozhrania musíte niekoľko minút počkať, kým sieť začne správne fungovať.
## B | Počítač disponuje hardvérom na pripojenie k sieti Wi-Fi, ale tento hardvér nie je zapnutý. | ・ Aktivujte stav siete. Po aktivácii stavu siete musíte niekoľko minút počkať, kým sieť nezačne správne fungovať.
## C | Počítač disponuje hardvérom na pripojenie k sieti Ethernet, ale nie je pripojený k sieti. | ・ Ak je nastavená sieť Ethernet, skontrolujte, či je zapnutý smerovač alebo rozbočovač. ・ Skontrolujte, či je kábel siete LAN správne pripojený k smerovaču, rozbočovaču a počítaču.
## D | Počítač disponuje hardvérom na pripojenie k sieti Ethernet, ale tento hardvér nie je zapnutý. | ・ Aktivujte stav siete. Po aktivácii stavu siete musíte niekoľko minút počkať, kým sieť nezačne správne fungovať.
## E | Hardvér na pripojenie k sieti Wi-Fi alebo Ethernet neexistuje alebo ho nemožno rozpoznať. | ・ Ak je sieťové rozhranie pripojené k počítaču alebo vstavané, skontrolujte, či zariadenie funguje. ・ Ak sieťové rozhranie nie je pripojené k počítaču alebo vstavané, nemôžete používať tlačiareň prostredníctvom siete. Vyberte „Káblové pripojenie USB“ a prepojte tlačiareň a počítač pomocou kábla USB. Ak chcete tlačiareň používať prostredníctvom siete Wi-Fi alebo Ethernet, najskôr nastavte sieť pre váš počítač a potom zmeňte pripojenie na sieťové. (Podrobnosti nájdete v Sprievodcovi sieťou.)

Ak neviete ako nastaviť počítač alebo sieťové rozhranie, pozrite si dokumentáciu vášho počítača alebo sieťového rozhrania.
Nahor

## Krok č. 3

Znova skontrolujte ikonu sieťového pripojenia. Ak sa zobrazí jedna z nasledujúcich ikon sieťového pripojenia, môžete tlačiareň a počítač prepojiť pomocou siete.

Sieť | Windows 8/7/Vista | Windows XP
Wi-Fi |  |
Ethernet |  |

Ak je počítač pripojený k internetu priamo cez sieť 3G a pod., bez smerovača (alebo prístupového bodu) a k dispozícii je ďalšie sieťové rozhranie, môžete tlačiareň a počítač prepojiť bezdrôtovo pomocou režimu Ad Hoc. Môžete tiež použiť režim jednoduchého prístupového bodu Wi-Fi Direct, ak vaša tlačiareň má funkciu Wi-Fi Direct. Mali by ste však brať na vedomie isté obmedzenia a upozornenia. Podrobnejšie informácie o vytvorení pripojenia pomocou režimu Ad Hoc alebo jednoduchého prístupového bodu nájdete v časti „Nastavenie Ad Hoc na počítači“ (Režim Ad Hoc) alebo „Wi-Fi Direct“ (Režim jednoduchého prístupového bodu) v Sprievodcovi sieťou.
Nahor