# การแก้ไขปัญหาเกี่ยวกับอินเตอร์เฟซเครือข่าย

## ภาพรวมของปัญหา:

ถ้าท่านต้องการเชื่อมต่อเครื่องพิมพ์และคอมพิวเตอร์ผ่านทางเครือข่าย ท่านต้องเชื่อมต่อคอมพิวเตอร์เข้ากับเครือข่ายไว้ล่วงหน้า ในกรณีที่ีอินเตอร์เฟซเครือข่ายไม่ได้เชื่อมต่อกับเครือข่าย LAN (Wi-Fi หรืออีเธอร์เน็ต) บนคอมพิวเตอร์ หน้าจอ “เกิดข้อผิดพลาดของอินเตอร์เฟซ” จะปรากฏขึ้น ทำตามขั้นตอนด้านล่างเพื่อแก้ไขปัญหานี้

## ขั้นตอนที่ 1

ก่อนอื่น ให้ทำตามขั้นตอนด้านล่างนี้เพื่อตรวจสอบสถานะเครือข่ายของคอมพิวเตอร์
สำหรับ Windows 8: เลือก เดสก์ท็อป > ทางลัด การตั้งค่า > แผงควบคุม > ดูสถานะเครือข่ายและงาน
สำหรับ Windows 7/Vista: เลือก เริ่ม > แผงควบคุม > ดูสถานะเครือข่ายและงาน
สำหรับ Windows XP: เลือก เริ่ม > แผงควบคุม > การเชื่อมต่อเครือข่ายและอินเทอร์เน็ต
สำหรับ Windows 8/7/Vista: คลิก เปลี่ยนแปลงการตั้งค่าอะแดปเตอร์ (สำหรับ 8/7) หรือ จัดการการเชื่อมต่อเครือข่าย (สำหรับ Vista)
สำหรับ Windows XP: คลิก การเชื่อมต่อเครือข่าย
ตรวจสอบให้แน่ใจว่ามีไอคอนการเชื่อมต่อเครือข่ายปรากฏอยู่
ใช้ตารางด้านล่างนี้เพื่อตรวจสอบไอคอนการเชื่อมต่อเครือข่าย และดำเนินการต่อโดยใช้วิธีแก้ไขปัญหาที่เหมาะสม

8/7/Vista | XP | ประเภทวิธีแก้ไขปัญหา
ไอคอน | ข้อความ | ไอคอน | ข้อความ
| การเชื่อมต่อเครือข่ายไร้สาย |  | การเชื่อมต่อเครือข่ายไร้สาย | ## A
| การเชื่อมต่อเครือข่ายไร้สาย |  | การเชื่อมต่อเครือข่ายไร้สาย | ## B
| การเชื่อมต่อเครือข่ายระบบ LAN |  | การเชื่อมต่อเครือข่ายระบบ LAN | ## C
| การเชื่อมต่อเครือข่ายระบบ LAN |  | การเชื่อมต่อเครือข่ายระบบ LAN | ## D
ไม่มีไอคอน | ไม่มีไอคอน | ## E

บนสุด

## ขั้นตอนที่ 2

แก้ไขปัญหาตามความเหมาะสม

ประเภทวิธีแก้ไขปัญหา | สถานะ | วิธีแก้ไขปัญหา
## A | คอมพิวเตอร์มีฮาร์ดแวร์สำหรับการเชื่อมต่อเครือข่าย Wi-Fi และเปิดใช้งานแล้ว แต่ไม่ได้เชื่อมต่อกับเครือข่าย สำหรับ Windows: คอมพิวเตอร์มีฮาร์ดแวร์สำหรับการเชื่อมต่อเครือข่าย Wi-Fi แต่ไม่ได้เปิดใช้งานโดยใช้ปุ่มหรือสวิตช์บนคอมพิวเตอร์ | ・ หากเครือข่าย Wi-Fi ได้รับการตั้งค่าแล้วโดยใช้จุดเข้าใช้งานแบบไร้สาย ให้ตรวจสอบว่ามีการเปิดอุปกรณ์เครือข่าย เช่น เราเตอร์หรือจุดเข้าใช้งานแบบไร้สายแล้ว หลังจากที่เปิดอุปกรณ์เครือข่ายแล้ว ท่านต้องรอประมาณสองสามนาที ก่อนที่เครือข่ายจะทำงานได้อย่างถูกต้อง ・ หากท่านไม่ได้ตั้งค่าเครือข่าย Wi-Fi โดยใช้จุดเข้าใช้งานแบบไร้สาย ท่านสามารถเชื่อมต่อเครื่องพิมพ์และคอมพิวเตอร์แบบไร้สายได้โดยใช้โหมด Ad Hoc ท่านยังสามารถใช้โหมด AP ทั่วไปสำหรับ Wi-Fi Direct ได้ด้วยหากเครื่องพิมพ์ของท่านมีฟังก์ชัน Wi-Fi Direct สำหรับรายละเอียดเพิ่มเติมเกี่ยวกับการเชื่อมต่อในโหมด Ad Hoc หรือการเชื่อมต่อในโหมด AP ทั่วไป โปรดดู “การตั้งค่า Ad Hoc บนคอมพิวเตอร์” (โหมด Ad Hoc) หรือ “Wi-Fi Direct” (โหมด AP ทั่วไป) ในคำแนะนำเกี่ยวกับเครือข่าย ・ สำหรับ Windows: เปิดใช้งานอินเตอร์เฟซเครือข่าย หลังจากที่เปิดใช้งานอินเตอร์เฟซเครือข่ายแล้ว ท่านต้องรอประมาณสองสามนาที ก่อนที่เครือข่ายจะทำงานได้อย่างถูกต้อง
## B | คอมพิวเตอร์มีฮาร์ดแวร์สำหรับการเชื่อมต่อเครือข่าย Wi-Fi แต่ไม่ได้เปิดใช้งาน | ・ เปิดใช้งานสถานะเครือข่าย หลังจากที่เปิดใช้งานสถานะเครือข่ายแล้ว ท่านต้องรอประมาณสองสามนาที ก่อนที่เครือข่ายจะทำงานได้อย่างถูกต้อง
## C | คอมพิวเตอร์มีฮาร์ดแวร์สำหรับการเชื่อมต่อเครือข่ายอีเธอร์เน็ต แต่ไม่ได้เชื่อมต่อกับเครือข่าย | ・ ถ้าเครือข่ายอีเธอร์เน็ตได้รับการตั้งค่าแล้ว ให้ตรวจสอบว่ามีการเปิดเราเตอร์หรือฮับแล้ว ・ ตรวจสอบว่ามีการเชื่อมต่อสาย LAN เข้ากับเราเตอร์ ฮับ และคอมพิวเตอร์อย่างถูกต้องแล้ว
## D | คอมพิวเตอร์มีฮาร์ดแวร์สำหรับการเชื่อมต่อเครือข่ายอีเธอร์เน็ต แต่ไม่ได้เปิดใช้งาน | ・ เปิดใช้งานสถานะเครือข่าย หลังจากที่เปิดใช้งานสถานะเครือข่ายแล้ว ท่านต้องรอประมาณสองสามนาที ก่อนที่เครือข่ายจะทำงานได้อย่างถูกต้อง
## E | ไม่มีฮาร์ดแวร์สำหรับการเชื่อมต่อ Wi-Fi หรืออีเธอร์เน็ต หรือเป็นฮาร์ดแวร์ที่ไม่รู้จัก | ・ ถ้ามีการต่ออินเตอร์เฟซเครือข่ายเข้ากับคอมพิวเตอร์หรือมีอินเตอร์เฟซเครือข่ายอยู่ในคอมพิวเตอร์แล้ว ตรวจสอบให้แน่ใจว่า อุปกรณ์นั้นทำงานอยู่ ・ ถ้าไม่ได้ต่ออินเตอร์เฟซเครือข่ายเข้ากับคอมพิวเตอร์หรือไม่มีอินเตอร์เฟซเครือข่ายอยู่ในคอมพิวเตอร์ ท่านจะไม่สามารถใช้เครื่องพิมพ์ผ่านเครือข่ายได้ เลือก “USB Wired connection (การเชื่อมต่อผ่านสาย USB)” และเชื่อมต่อเครื่องพิมพ์และคอมพิวเตอร์ผ่านสาย USB ถ้าท่านต้องการใช้เครื่องพิมพ์ผ่านเครือข่าย Wi-Fi หรืออีเธอร์เน็ต ให้ตั้งค่าเครือข่ายสำหรับคอมพิวเตอร์ก่อน แล้วจึงเปลี่ยนการเชื่อมต่อกับเครือข่าย (ดูคำแนะนำเกี่ยวกับเครือข่ายสำหรับรายละเอียดเพิ่มเติม)

ถ้าท่านไม่ทราบวิธีการตั้งค่าคอมพิวเตอร์หรืออินเตอร์เฟซเครือข่าย โปรดดูเอกสารที่ให้มาพร้อมกับคอมพิวเตอร์หรืออินเตอร์เฟซเครือข่ายของท่าน
บนสุด

## ขั้นตอนที่ 3

ตรวจสอบไอคอนการเชื่อมต่อเครือข่ายอีกครั้ง ถ้ามีไอคอนการเชื่อมต่อเครือข่ายอันใดอันหนึ่งต่อไปนี้ปรากฏขึ้น ท่านจะสามารถเชื่อมต่อเครื่องพิมพ์และคอมพิวเตอร์ผ่านเครือข่ายได้

เครือข่าย | Windows 8/7/Vista | Windows XP
Wi-Fi |  |
อีเธอร์เน็ต |  |

ในกรณีที่คอมพิวเตอร์ของท่านเชื่อมต่อโดยตรงกับอินเทอร์เน็ตผ่านเครือข่าย 3G หรืออื่นๆ โดยไม่ใช้เราเตอร์ (หรือจุดเข้าใช้งานแบบไร้สาย) และมีอินเตอร์เฟซเครือข่ายอื่นพร้อมใช้งาน ท่านสามารถเชื่อมต่อเครื่องพิมพ์และคอมพิวเตอร์แบบไร้สายโดยใช้โหมด Ad Hoc ได้ ท่านยังสามารถใช้โหมด AP ทั่วไปสำหรับ Wi-Fi Direct ได้ด้วยหากเครื่องพิมพ์ของท่านมีฟังก์ชัน Wi-Fi Direct อย่างไรก็ตาม มีข้อจำกัดและข้อสังเกตที่ท่านควรตระหนักถึงเช่นกัน สำหรับรายละเอียดเพิ่มเติมเกี่ยวกับการเชื่อมต่อในโหมด Ad Hoc หรือการเชื่อมต่อในโหมด AP ทั่วไป โปรดดู “การตั้งค่า Ad Hoc บนคอมพิวเตอร์” (โหมด Ad Hoc) หรือ “Wi-Fi Direct” (โหมด AP ทั่วไป) ในคำแนะนำเกี่ยวกับเครือข่าย
บนสุด